Путин потвърди, че Русия и още 4 държави ще си поделят водите на Каспийско море в неделя - Свят - Дневник\n14:02, 10 авг 18 , 8978\nКаспийският бряг от иранската страна, край курорта Баболсар\nСлед 20 години подготовка президентите на Русия, Казахстан, Иран, Азербайджан и Туркменистан ще се договорят за границите на акваторията си в Каспийско море тази неделя.\nТова съобщи пресслужбата на руския президент два дни преди срещата в град Актау, централното събитие на която ще е Конвенцията за статута на Каспийско море.\nРаботата по тази конвенция започна още през 1996 г., за да се реши въпрос, поставен още с разпадането на Съветския съюз. Оказа се, между тях има спорове за някои от границите на акваторията им, включително свързани с работата по прокарване на тръбопроводи по дъното на Каспийско море.\nРуският президент Владимир Путин одобри проектодокумента през юли. Той предвижда дъното и недрата на морето да се разделят на сектори, а акваторията - на вътрешни и териториални води, риболовни зони и общо водно пространство. Всяка страна ще получи правото на териториални води, не по-широки от 15 морски мили, и риболовна зона с ширина 10 морски мили в рамките на териториалните води.\nСъщо така ще се определят и границите на въздушното пространство в Каспийско море.\nВъв водния басейн ще се забрани военно присъствие, което няма отношение към някоя от петте държави.\nТръбопроводите, прокарвани по дъното, ще се съгласуват само с онези страни, през чиито води трябва да преминат, а останалите само ще бъдат информирани.\nСтраните по конвенцията получават изключителното право да регулират, разрешават и провеждат научни изследвания в териториалните си води.\nПет държави си поделиха Каспийско море, Путин призова за по-голямо военно сътрудничество\nРусия призова ЕС да спре разговорите за газопровод през Каспийско море\nDarulio 14:19, 10 авг 18 / Весело\nДо коментар [#1] от "Günther Müller": Магелане, Каспийско море е най-големият безотточен басейн на Земята. Пр...\nЦецо 14:31, 10 авг 18 / Неутрално\nДо коментар [#7] от "penetrating": Самото Аралско море не е използвано за напояване. Използват се водите на р...\nРейтинг: 929 14:07, 10 авг 18 Неутрално\nМного недемократична конвенция! Най-притеснителна е забраната за военно корабоплаване под флаг различен от тези на граничните държави. Това безобразие, да е по-ограничена от конвенцията Монтрьо, не трябва да се допуска! Откъде накъде каскетите ще забраняват на НАТО да плават, където си искат? Това да не им е бащиния?\nРейтинг: 2883 14:17, 10 авг 18 Любопитно\nРасия дълго време смяше Каспииско море за свое озеро....сега обаче явно пречките пред използването му са станали политически непреодолими ,Кремъл се е съгласил на такъв междудържавен договор!Азербайджан и Казахстан водят все по-самостоятелна политика която често е в рзрез с мераците на Масква....Иран също!\nРейтинг: 1237 14:19, 10 авг 18 Весело\nДо коментар [#1] от "Günther Müller":\nМагелане, Каспийско море е най-големият безотточен басейн на Земята. При положение че нито една от страните Русия, Казахстан, Иран, Азербайджан и Туркменистан не е член на НАТО, как аджеба ще стигнат натовски плавателни съдове там. По Волга ли?\nРейтинг: 929 14:23, 10 авг 18 Неутрално\nМосю, не подценявайте съвременната техника. Ние да не сме изостанали като ушанките? НАТО е доказано най-ефективната военна структура и като иска ще докара кораб където иска. Кеф ти под земя, кеф ти от космоса\nРейтинг: 1023 14:24, 10 авг 18 Неутрално\nИ нека голямото дупчене за газ да започне сега!\nРейтинг: 1394 14:25, 10 авг 18 Весело\nПутинската работа отива малко на лаком гъз, кръв сере ...\nРейтинг: 5179 14:26, 10 авг 18 Неутрално\nЛошата новина за Каспийско море е, че "собствениците" му не са загрижени за него, а за своите интереси.\nДобрата новина за Каспийско море е, че все пак не става за напояване както беше с Аралско, поради което то изчезна...\nРейтинг: 1394 14:26, 10 авг 18 Весело\nДо коментар [#3] от "Darulio":Мосю, не подценявайте съвременната техника. Ние да не сме изостанали като ушанките? НАТО е доказано най-ефективната военна структура и като иска ще докара кораб където иска. Кеф ти под земя, кеф ти от космоса\nРашибозушкоият плах опит за саракзъм може да бъде доказателство само за безсилие ... От пасоль ще режат надници ;)\nРейтинг: 1480 14:30, 10 авг 18 Неутрално\nДоста изненадващ резултат от многоходовките на императора. Дълги години именно рашата проваляше споразумението. За да блокира тръби от туркмения през езерото.\nРейтинг: 1480 14:31, 10 авг 18 Неутрално\nСамото Аралско море не е използвано за напояване. Използват се водите на реките влизащи в него (основно Амударя и Сърдаря). Което го и уби.\nРейтинг: 2821 14:34, 10 авг 18 Неутрално\nВреме беше да се реши този проблем.\nРейтинг: 7735 14:44, 10 авг 18 Неутрално\nКакво се промени, че Путин тръгна да решава проблема?\nРейтинг: 1302 14:44, 10 авг 18 Любопитно\nРейтинг: 1107 14:45, 10 авг 18 Неутрално\nАралско море не е мъртво.Чета че нещата са се подобрили сериозно.\nРейтинг: 221 14:46, 10 авг 18 Весело\nДо коментар [#1] от "Günther Müller":Магелане, Каспийско море е най-големият безотточен басейн на Земята. При положение че нито една от страните Русия, Казахстан, Иран, Азербайджан и Туркменистан не е член на НАТО, как аджеба ще стигнат натовски плавателни съдове там. По Волга ли?\nРейтинг: 3641 14:51, 10 авг 18 Неутрално\n4ри велики держави си поделихме Солнечната система\nи не е вазможна возврещение назад.\nИ да се тръшка, и да се не, ООН гласува "да", а не не.\nТези 4те дребни са взаимнООбъркани\nРейтинг: 830 14:51, 10 авг 18 Неутрално\nАко смея да имитирам стила на руските тролове при всяка новина ако беше друг политик................."ПУТИН ПРЕДАТЕЛ !!! ДАДЕ МОРЕТО НА ТУРКМЕНИТЕ !!!"\nРейтинг: 431 14:51, 10 авг 18 Весело\nТази конвенция е срам и позор! Изобщо не уважава ценностите на либералната демокрация. Обезателно са намесени и руски хакери... :)\nРейтинг: 464 14:52, 10 авг 18 Неутрално\nвярваш ли на мъже с поли и без ментален тест,щото не останаха войници в Европа,т.е мъже,годни за служба\nРейтинг: 308 14:52, 10 авг 18 Неутрално\nЛошата новина за Каспийско море е, че "собствениците" му не са загрижени за него, а за своите интереси.Добрата новина за Каспийско море е, че все пак не става за напояване както беше с Аралско, поради което то изчезна...\nАралско море не е ползвано за напояване, а реките към него бяха ползвани за напояване. И вместо в морето се изливаха в степта.\nРейтинг: 3616 15:08, 10 авг 18 Весело\n"Тръбопроводите, прокарвани по дъното, ще се съгласуват само с онези страни, през чиито води трябва да преминат, а останалите само ще бъдат информирани."\nНе знам къде и какви са залежите на енергийни източници, но този цитат горе прави огромно впечатление.\nА иначе всяко замърсяване на водите на Каспийско море едва ли ще се подчинява на цитираното в началото на поста ми условие!\nРейтинг: 1196 15:13, 10 авг 18 Неутрално\n...вярваш ли на мъже с поли и без ментален тест,щото не останаха войници в Европа,т.е мъже,годни за служба\nАма дрогарьо, преди няколко месеца едни такива, пратиха мачовците на матушката ти в колхозния рай. Там ги чакат по четиридесет комсомолки на ушанка.\nРейтинг: 940 15:15, 10 авг 18 Неутрално\nКато знаем Руснаците как се съобразяват поетите ангажименти,междубнародни или вътрешно родни,еле пък след две водки...\nДоговор с дявола сключват всички с окончание- АН ще дават, другите само ще полагат тръбите.\nРейтинг: 1732 15:16, 10 авг 18 Неутрално\nами явно ще задействат строителството на казахстнаски поток но не знам откъде са намерили 100 мрд. Русия този път не ги топли имат си канал волга-дон сигурно китай ще го финансира и други корабчета няма да имат достъп до каспийско море\nРейтинг: 1732 15:20, 10 авг 18 Неутрално\nа сетих се проекта е канал Евразия русия няма против ако някой го финансира тя пари за него няма да даде\nРейтинг: 4176 15:21, 10 авг 18 Неутрално\nЗа съваление колегата penetrating ш №7 е прав относно факта, че Аралско море е мъртво като екологическа система със соленост над 60%. Амударя и Сърдаря, рекирте които захранват това море се използват за напояване на растителност производството на която изисква вода, като ориз и памук при една архаична иригационна система с канали в които се губи голяма част от водата. Прекарването на Каракумския канал (воден път в пустинята) също отклони голяма част от водната система. Тъжна история - за подробности вижте\nКолкото до разделянето на Каспийско море, според мен този ход е в значителна степен политически предвид ситуацията на отношенията с Иран и възникналите търкания по въпроса между САЩ и ЕС, както и бъдещето на нефтопроводите и разкриването на нови сондажи. Освен това погледнете кои съставни страни от Руската Федерация имат брегова ивица по Каспия.\nРейтинг: 1480 15:22, 10 авг 18 Неутрално\nСтава дума за северната част - около 10% от някогашното море. Другото е отдавна основно пустиня.\nРейтинг: 1107 15:34, 10 авг 18 Неутрално\nДа така е разбира се.Просто отбелязвам че поне част може да бъде спасена.\nРейтинг: 3332 15:37, 10 авг 18 Неутрално\nПутин прави големи отстъпки. Неслучайно руснаците го обвиняват в предателство. Това териториално разпределение на Каспийско море развързва ръцете на Казахстан и най-вече на Туркменистан да прокарват тръбопроводи за износ на газ през Каспийско море , Азербайджан , Грузия и Турция за Европа, без да питат Русия. Само ще я уведомяват. До сега Русия пречеше на това споразумение имено за тази цел , да предотврати снабдяване на газ за Европа от Туркменистан и другите централно азиатски републики.\nКое кара Путин да си прави това харакири , не е ясно.\nРейтинг: 3332 15:40, 10 авг 18 Неутрално\nЗа него никакъв проблем не се решава. Напротив. Решава се проблем на Туркменистан , който до сега беше възпрепядстван да си продава газа на европейския пазар.\nРейтинг: 3332 15:46, 10 авг 18 Неутрално\nТова може да се прочете по руските сайтове. От това споразумение най-голяма полза има Туркменистан , който вече няма юридическа пречка да продава газа си на Европа и да конкурира руския газ.\nРейтинг: 929 15:55, 10 авг 18 Весело\nКакво имате против шотландците! Нима забравихте "FREEDOM!!!"?!\nРейтинг: 565 16:35, 10 авг 18 Неутрално\nТова беше просто бездарен опит за тролене..\nРейтинг: 721 16:38, 10 авг 18 Неутрално\nПитай Виктория Нуланд, тя знае как.\nРейтинг: 492 16:46, 10 авг 18 Разстроено\nТова не пречи и на Каспийско да му видят сметката?\nРейтинг: 3780 16:54, 10 авг 18 Неутрално\n"Във водния басейн ще се забрани военно присъствие, което няма отношение към някоя от петте държави."\nт.е морско военно присъствие на НАТО. Ама как може НАТО да влезе в море, което е изцяло откъснато от общата акватория на другите морета и океани ? През Русия ли ?\nРейтинг: 1305 16:58, 10 авг 18 Любопитно\nТуркменистан има огромни залежи от газ.\nНа практика и в момента над половината от газа за Европа е туркменски, но минава през мрежата на "Газпром". "Газпром" го купува на 90 долара за 1000 кубика, като преди две години намалиха покупките наполовина и Туркменистан практически фалира.\nВ самия Туркменистан допреди 5 години газът беше напълно безплатен, а сега населението плаща цели 5 долара на 1000 кубика (ако случайно има уред за отчитане, каквито масово няма).\nСега най-сетне ще имат възможност да се договорят с Иран за да прокарат тръбопровод по дъното до Азербайджан, а оттам през Турция за Европа.\n17:21, 10 авг 18\nРейтинг: 943 17:30, 10 авг 18 Неутрално\nне ти се получава иронията, НАТО е това което може да унищожи Русия за ден, ти си вярвай на глупостите на боклуци като Путин и Ердоган и смешните им технологии\n17:46, 10 авг 18\nРейтинг: 3616 17:53, 10 авг 18 Неутрално\n[quote#37:"pag"]До коментар [#21] от "Храбър":Туркменистан има огромни залежи от газ.На практика и в момента над половината от газа за Европа е туркменски, но минава през мрежата на "Газпром". "Газпром" го купува на 90 долара за 1000 кубика, като преди две години намалиха покупките наполовина и Туркменистан практически фалира. В самия Туркменистан допреди 5 години газът беше напълно безплатен, а сега населението плаща цели 5 долара на 1000 кубика (ако случайно има уред за отчитане, каквито масово няма).Сега най-сетне ще имат възможност да се договорят с Иран за да прокарат тръбопровод по дъното до Азербайджан, а оттам през Турция за Европа.\nНе мога да повярвам, че Русия с този лаком гъз се е съгласила да изпусне някоя далавера!\nРейтинг: 1772 18:05, 10 авг 18 Разстроено\nТо за Каспийско ясно и кои ще си го делят и чий ще е вонения флот дето реално ще плува и чии флотове ще са декорацията , ама нещо отива и Черно море да си го делнат Ние разбира се сме в играта ,в декорацията най вече ще вземем участие ,при това главно Няма да е лесно обаче ,конкуренция за тази роля има\nРейтинг: 2725 18:22, 10 авг 18 Любопитно\nНе знам как този договор ще помогне на Путя да накара двуличният си съюзник Казахстан да не пуска кораби с американски екипажи наблюдаващи за евентуално изстрелване на "калибри" които явно са им взели страха?\nРейтинг: 3910 18:41, 10 авг 18 Весело\nХайде таз година водите, догодина облаците!\nРейтинг: 3910 18:42, 10 авг 18 Весело\nПо въздуха, как иначе?!\nРейтинг: 3910 18:45, 10 авг 18 Весело\nНемой ли да изтипосаме самолетоносача Роналд Рейгън в Балчик а крайцера Саратога в Бургас?! Или си против?\nРейтинг: 5179 19:32, 10 авг 18 Неутрално\nРейтинг: 5179 19:34, 10 авг 18 Неутрално\nДа, застават на границата, но да видим дали ще реагират :)\nРейтинг: 5179 19:35, 10 авг 18 Разстроено\nМалко, съвсем малко и напълно недостатъчно в казахската част, която е малко по-дълбока от узбекската, която пък изчезна...\nРейтинг: 5179 19:37, 10 авг 18 Разстроено\nДа, полупустинната част на Казахстан и Узбекистан, но резултатът беше изчезващ Арал.\nРейтинг: 1772 19:39, 10 авг 18 Весело\nМоже, ако е рекъл ....ммм ...Баце\nРейтинг: 3541 19:41, 10 авг 18 Неутрално\nДо коментар [#26] от "daskal1":Освен това погледнете кои съставни страни от Руската Федерация имат брегова ивица по Каспия\n...>>Каспия е далеч, но помня анализите на геостратезите преди 20 години. Тяхната идея беше, че трябва да се въведе.... циркумполярна доминация в Черноморието, изключваша някакво значително присъствие на Русия (в Черноморието.)\nп.с.Между другото, не реагира на лични за мнението на Сергей Иванов за събитията 2008.\nРейтинг: 5179 19:42, 10 авг 18 Неутрално\nУви, видях на място какво става, когато обърнеш реките. Всичко е станало за 20-25 години\nРейтинг: 5179 19:46, 10 авг 18 Неутрално\nДа, но по друг начин...\nТо е интересно като свързващ и нефтен ресурс. В околността на Баку е доста кално, в шелфа се добива нефт и лесно може да се стигне до екологична катастрофа...\nРейтинг: 1732 20:01, 10 авг 18 Неутрално\nа да ви пусна още за тролене ако канал Евразия се направи нивото на каспийско море може да стигне нивото на световния океан +30\nРейтинг: 4176 20:16, 10 авг 18 Неутрално\nНе съм поглеждал "лични", извинявай.\nРейтинг: 1732 20:28, 10 авг 18 Неутрално\nми практичеки Туркменистан продава на Китай русия какво общо има\nРейтинг: 1732 20:30, 10 авг 18 Неутрално\nтова че ни ви харесват ценитеси е ваш проблем продавайт например на Украйна\nРейтинг: 213 20:37, 10 авг 18 Неутрално\nСлед загубата на Аралско море, Израел губи постепенно Мъртво, а Иран Урмия. Преграждане на част от водата за разни нужди, разделяне на езерото на водоеми, което води до промяна на теченията, и много повече изпарение. Дано да им дойде акъла в главата.\nКаспийско може да се свърже с Черно пак, по естествения път, с малко копаене в старите корита към Азовско при Ростов на Дон, както е било в древността. Така са пътували по море почти до Авганистан.\nРейтинг: 423 22:12, 11 авг 18 Неутрално\nАми промени се конюктурата. Когато се обсъждаше "Набуко", "Транскаспийския газопровод" бе свързващата връзка, която гарантираше количествата от Тюткменистан. Без тази връзка "Набуко" бе невъзможен. Сега ситуацията се промени. След построяването на газоправода от Тюткменистан до Китай заедно с газопровода "ТАПИ", Тюркменистан има износен потенциал по-голям от добива. Построяването на газопровод през Каспийско море ще даде възможност на Азербейджан да запълни свободния капацитет и съответно за износ на азиатския пазар където цените са по-високи. Така Европа на практика ще трябва да се конкурира с Китай и Индия за Азербейджанския газ. Това няма как да не се отрази на спотовите цени.\nРейтинг: 2503 09:11, 12 авг 18 Неутрално\nЕ, с кого да се съобразяват за каспийско море ..... със САЩ ??? Нормални неща за конвенция !\nРейтинг: 830 09:37, 12 авг 18 Неутрално\nНай-притеснителна е забраната за военно корабоплаване под флаг различен от тези на граничните държави. ?\n—цитат от коментар 1 на Günther Müller\nТова да го кажат на Китай!\nНе е решил, не е прегазил Казахстан (пък и любимата ви Алкашия), и ще си има излаз на Каспийския гьол!\nВъпрос на желание!


QuarkXPress 2018 - Новини - Printguide.info\nПотребители online: 197\nНачало Новини QuarkXpress QuarkXPress 2018\nВторник, 20 Март 2018 ( прочетена 2585 пъти)\nQuark обявиха предстоящото излизане на пазара на QuarkXPress 2018. Датата на поява на новата версия е 16-и май 2018. Тя ще осигури нови типографски възможности, функции за печат и цифрови публикации, които да отговорят на всекидневните потребности на производството и дизайна.\nНововъведенията в QuarkXPress 2018 са в пет основни области – типография, печат, цифрови публикации, подобрена работна среда и функции, пожелани от клиентите.\nПървокласен контрол на OpenType възможностите – вместо да крие OpenType опциите в голям брой подменюта, OpenType функциите сега са лесни за откриване, употреба и контрол\nПоддръжка на цветни шрифтове. QuarkXPress 2018 е първото приложение за оформление с пълна поддръжка на Color Fonts. (Пример за това са Emoji иконите за смартфони.) QuarkXPress поддържа Color Fonts в SVG, SBIX и COLR формати и могат да се използват за печат, PDF, и цифрови формати.\nПодобрено визуализиране на шрифтовете, което да позволи на дизайнерите да правят най-добрите типографски избори. Шрифтовото семейство и достъпните стилове на шрифта (Roman, Bold и др.) сега се показват в две отделни колони и могат да се свържат с бутоните за стиловете в палитрата и с диалогов прозорец.\nСричкопренасяне – можете да изберете между пет нива на прцизност на сричкопренасянето – когато е граматически правилно или само на съставни думи. Настройките могат да се прилагат и на отделни абзаци.\nДиректен импорт на InDesign® IDML. Директно конвертиране в QuarkXPress формат.\ncallas® PDF Print Engine: най-добрата PDF технология на пазара – callas PDF енджина използва PDF библиотеките на Adobe. Това значи PDF, PDF/X и PDF/A, файлове, базирани на най-доброто, което предлага технологията.\nТагнати/достъпни PDF файлове. Съвместимостта на PDF файловете за достъп от хора с увреждания често е задължителна. HTML5 е очевиден избор. С новата версия това е възможно.\nСъздаване на Android приложения: QuarkXPress 2018 добавя към възможността за създаване на приложения за iOS поддръжка за Android, напълно безплатно, от настолната версия на програмата, без допълнителни разходи.\nОптимизиран HTML5 експорт - HTML5 публикациите и ePub сега записват повече елементи като чисти HTML5 елементи. Те включват стилове, таблици и много други.\nПодобрени възможности за преглед.\nПодобрени възможности за работа с интерактивност на групи елементи.\nПотребителите на Windows получават нов хоризонтален панел с, който позволява достъп до всички атрибути на обекти в QuarkXPress и до типографията без да скрива оформлението.\nПотребителите на Mac получават нов вертикален панел, който осигурява достъп до всички контроли и свойства на обектите.\nДопълнения, изискани от потребителите\nКонвертиране на цифрови публикации за печат\nБележки под линия на повече от една колона\nСкалиране за печат от 10 до 1000%\nОгледално обръщане на групи обекти\nИмпорт на Adobe InDesign IDML в нова версия на QuarkXPress 2017\nНова версия на Quark Content Automation Platform\nSIIA отличи Quark Software като „Най-добра мултиканална издателска платформа“\nНови обучителни серии от Quark – ново видео всяка седмица


Полицията с мащабни проверки по пътищата - velikotarnovo.utre.bg\n09 май 2020, 11:15 | Мария Христова\nПроверява се за шофиране след употреба на наркотици и алкохол и с превишена скорост\nЩе се следи за водачи, които управляват моторни превозни средства под въздействието на наркотични вещества и алкохол и такива, които шофират с превишена скорост. В последните дни имаше много тежки катастрофи. Това е една от причината полицията да засили контрола“, поясниха органите на реда.\nОт полицията отчитат, че тежките пътни произшествия по време на извънредното положение са били много по-малко. „За 2 месеца са станали с 317 по-малко тежки катастрофи в сравнение с 2019 г.“, отчитат от „Пътна полиция“.


Община Тунджа възобновява фолклорния фестивал „От Цветница до Гергьовден“ — Радио и ТВ 999 новини от България и света, слушайте ни и онлайн по РАДИО 999\nДобавено на: 08.04.2022 08:17\nСлед две години прекъсване заради пандемията от COVID-19, община Тунджа възобновява фолклорния фестивал „От Цветница до Гергьовден“, който ще е на 17 април тази година. Неговото 22-ро издание по традиция ще се състои в парка на едно от най-големите села в общината – Генерал Инзово, съобщи общинският кмет Георги Георгиев.\nПразникът отново се очаква да събере стотици любители на фолклора, певчески групи и танцови състави от Ямболско, Сливенско, Хасковско и Старозагорско. Предвидени са и традиционните конкурси – за обреден хляб, за най-красиво великденско яйце. Фестивалът представя характерните народни песни, танци, обреди и обичаи, които се изпълняват в периода между двата големи християнски празника - Цветница и Гергьовден.\nТазгодишният фестивал е и част от празничната програма за отбелязване на 35-годишнината на община Тунджа. Държавният указ за създаването ѝ е издаден на 6 октомври 1987 година. С него 44 села в Ямболска област са обединени в административно-териториална единица.\nМаркери: Тунджа, община, фестивал, фолклорния, Гергьовден, Цветница, възобновява\nФолклорният събор „Мараш пее“ събра в Стралджа над 200 танцьори от цялата страна


Перфектни и нещастни - Михаела Белорешка\nПерфектни и нещастни\nМного често когато си говоря с хора по отношение на храната и храненето забелязвам един напрегнат стремеж към съвършенство. Особено разбирайки, че се занимавам със здравословно хранене (камо ли психология), повечето от тях ме заливат с притеснения колко глутен са изяли през последната седмица, как е нужно да намалят млечните, да пият всяка сутрин гореща вода с лимон и изобщо всякакви иначе разумни стъпки, но превърнати в трескава необходимост.\nРазбирам това, защото идеята за перфектност не ми е далечна. Разбирам и фантазията, и очакванията им относно моята перфектност и за златното хапче, правило или съвет, които ще им дам и които ще преобърнат живота им завинаги.\nНека уточним нещо. Теоретично, храненето не е нищо повече от това. Задоволяване на базисна нужда. Това, в което се е превърнало, обаче, в следствие на социалните и културни порядки е нещо, което всеки ден започва да прилича на едно голямо, зловещо, а всъщност напълнено с въздух чудовище, което всеки момент ще се спука.\nГоворим за здравословно хранене и бавен живот създавайки дълги и огромни списъци със здравословни съвети на експерти от различни области просто защото колкото повече от тях изпълним, толкова повече здраве си гарантираме. Следим тенденции със съмнителен произход, купуваме храни, които се рекламират на други континенти, четем триумфални истории на хора със съвсем различен начин на живот и всичко това започва да изглежда като голям колаж от несъвместими парчета, но нашият перфектен модел е там в съзнанието ни и ние сме заставени да го следваме каквото и да ни струва!\nПонякога при такива разговори си мисля „Спрете Земята, искам да сляза!“ Ако дори и един от вас може да направи всичко това в един ден, то аз официално не ставам за нищо. Истината е, че колкото повече информация научаваш в сферата на храненето, толкова съветите и препоръките стават излишни и работиш почти изцяло с индивидуалността. А няма как всички да сме еднакво перфектни, нали? Би било супер скучно.\nЗатова исках да пиша за стремежа към перфекционизъм и за това, че той не е нищо повече от… страх. Страх от провал, страх от отхвърляне, страх от болест, страх от губене на контрол. Перфекционизмът е сигурен начин да загубите удоволствието от каквото и да правите, а лъскавата опаковка, в която идва ни казва само едно – кой точно се опитваме да излъжем?\nПогледнато през чиниите ни, стремежът към перфектност може да има добри подбуди, особено при жени, които се опитват да създадат най-добрата (идеалната, безупречна) среда за семействата си. Имаме тази склонност да си повярваме, че сме способни на това ;-) От друга страна, обаче, в много случаи този стремеж се превръща в огромно изтощение, понеже нека всички си признаем – не можем да спазваме всичките здравословни препоръки всеки един ден. И това схващане за неуспех, недостатъчност и несправяне ни прави нещастни. И по-точно би било да се каже неспособни да сме щастливи, заради твърде високите и неизпълними изисквания, които добросъвестно си поставяме. Истински отличници!\nПрез годините се научих да отсявам няколко от най-важните въпроси, които да си задавам в момента, в който усетя, че паниката на „трябва“ ме обземе. Ето моите 5 цента.\nНУЖНО ЛИ МИ Е?\nПървият и най-важен въпрос, който е добре да изскочи в главата ви при мисълта за нов навик, препоръка или идея е дали всъщност ни е нужна. За мен, например, пиенето на вода с лимон сутрин е напълни излишно. Не ми допада и често казано досега не съм се наслаждавала на мигновения детоксикиращ ефект. Това не значи, че за теб това няма да работи, а може да се окаже, че е най-витализиращата ти практика. Също така, ако нямате видими симптоми и дентални проблеми, не е непременно необходимо да правите своя собствена паста за зъби у дома. А дори и да имате, ако това не е вашето нещо, просто изберете качествена паста с проверени съставки и си спестете направи-си-сам тревогите. Всички сме различни и ако за мен не е нужно да правя дадена практика – бам! забравям я.\nКАК ТОВА МИ ПОМАГА?\nСледващият въпрос е какво е реалното въздействие на съответната препоръка или навик. Много хора следваме даден пример без да усещаме как точно се повлиява нашето тяло. Отказваме дадени храни или добавяме нови, увеличаваме количествата на течностите или спираме да консумираме определена група храни за даден период. Не можем просто да приемем за даденост благоприятното въздействие на дадена храна и да се стремим неотлъчно тя да присъства в менюто ни, без да имаме реално усещане как това подобрява здравето ни. Ако чувствате, че нещо работи добре за вас и усещате положителна промяна, отчетете това и го запазете в деня си. Ако ли не – свободно го пуснете в пространството и не робувайте на правила, които са създадени за някой друг.\nНЕЩО ТРЯБВА ДА ОТПАДНЕ, ЗА ДА ДОЙДЕ НОВО\nАко не е станало вече ясно, няма как да правите всичко! Просто не е здравословно:-) Ако сте открили, че за вас приготвянето на закуска е важно за деня ви, то може би скролването на фейсбук или друг сутрешен ритуал ще трябва да отпадне от програмата. Ако решите, че искате да медитирате следобед или преди лягане, то може би ще пропуснете сериал или друго занимание. Няма как постоянно да добавяте още и още в един ден, без да махате от него, колкото и добронамереност да има в намеренията ви. В крайна сметка, по-добре е да направите 5 неща, които имат реален резултат в деня, отколкото 15, които ви изтощават, напрягат и в повечето случаи ви карат да се чувствате като пълен провал. Приоритизирането е полезно и помага да се синхронизираме със собствените си желания, които в много случаи се променят всеки ден.\nМного често срещам това в събеседванията ми с хора, които са яхнали мисията здравословен живот и галопират с устрем на безстрашни герои. Там някъде, е една вълшебна, за съжаление недосегаема цел, с която си мисля, че по-скоро би било най-здравословно да се разделим.\nНяма лошо да пробваме, да паднем, да се поожулим и да видим, че в това няма много смисъл и да го пуснем. Помислете дали има нещо, което правите по навик и което не ви носи полза или пък ви напряга, а можете и без него. Може би всъщност имате място в деня, където да вместите нещо наистина нужно?\nВ крайна сметка е важно просто да се попитаме: какво да отпадне? как ми помага? нужно ли ми е?


Фонд „Земеделие” бави плащания на фирми заради сигнал в прокуратурата - Труд\nФонд „Земеделие” бави плащания на фирми заради сигнал в прокуратурата\nДължат 800 хил. лв. по схемите “Училищен плод и мляко”\nДържавен фонд “Земеделие” бави плащания за близо 800 хил. лв. на фирми, доставяли през изминалата учебна година плодове и мляко в училищата. За проблема съобщиха доставчиците, които вече втори месец чакат парите, които са заработили.\nОказва се, че Фондът няма как да изплати направените разходи на фирмите по схемите за “училищен плод” и “училищно мляко”, когато срещу тях има подаден сигнал, който е препратен или постъпил в прокуратурата. Според представителите на фонда изплащането щяло да се случи след произнасяне на прокуратурата, че няма нарушение.\nЗа схемите “Училищен плод” и “Училищно мляко” фонд “Земеделие” трябва да изплати одобрените суми на доставчиците в срок от 3 месеца от подаване на техните заявки за плащане. Учебната година отдавна приключи, а плащания към доставчиците все още няма.\n“Проблемите са поставени на масата пред отговорните лица преди повече от два месеца и до настоящия момент е факт единствено неглижирането им и откритото нежелание за вземане на мерки”, категорични са представителите на фирмите. Те призовават забавените плащания, включително и\nразходите за раздаване на продуктите, да се изплатят до края на август, иначе ще търсят парите си от училищата.\nОт Държавен фонд “Земеделие” обясниха още, че след подаване на заявка за изплащане на средствата има тримесечен срок, в който документите се обработват, и ако те са непълни, се изпраща писмо за допълнителна информация. От момента на изпращане на писмото срокът спира да тече. Експертите призоваха участниците по схемите да изпращат пълни и добре окомплектовани документи, за да няма забавяния.


Hostellerie Sarrasine - НАЙ-НИСКИ ЦЕНИ от agoda.com\nВиж всички 3 места за настаняване в Реплонж.\n533 Route De La Madeleine, Реплонж, Реплонж, Франция - Покажи на картата\nПовече за Hostellerie Sarrasine\nАко това, което търсите е хотел с добро местоположение в Реплонж, не се колебайте, а изберете Hostellerie Sarrasine. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nHostellerie Sarrasine предлага безупречно обслужване и необходимите удобства, за да удовлетвори гостите си. Хотелът осигурява експресно настаняване/напускане, рум-сървиз, ресторант, сейф, велосипеди под наем, за да гарантира комфорта на своите гости.\nВсички стаи се отличават с грижливо замислени удобства, което гарантира неповторимо усещане за комфорт. Пълният списък от съоръжения за отдих е достъпен в хотела и включва голф игрище (в радиус от 3 км), открит басейн, детска площадка, тенис на маса, конна езда. Насладете се на несравнимото качество на услугите и престижното местоположение на Hostellerie Sarrasine.


Мотокрос: Петър Петров очаква най-трудното си състезание този уикенд\nНай-добрият български състезател в клас МХ2 на световния шампионат по мотокрос Петър Петров (Kawasaki Racing Team)очаква най-голямото си предизвикателство от календара на 2016 този уикенд в Тайланд.\n„Заради високата влажност и температура мисля, че състезанието в Тайланд ще е най-трудното през сезона. Смятам, че ще се стремим да си пестим силите. Това е състезание, което трябва да се издържи и да не се правят грешки, защото всяка грешка уморява. Трасето е ново и все още не знам какво да очаквам, това заяви Петър Петров специално за предаването "На финала" по БНР.\nОт неделя пилотът от Севлиево вече е в Тайланд, където се подготвя за втория кръг от Световния шампионат в клас МХ 2. В първото състезание за сезона – Гран При на Катар, българинът завърши на 6-о място.\nВ Тайланд ще участва и вторият ни представител в този клас Майкъл Иванов (Marchetti Racing). Заради падане в Катар състезателят от Троян не успя да завърши втория манш, а в първия финишира 19-и.\n„Ако не бях допуснал грешки, мисля, че в Катар имах реални шансове за топ 15. В Тайланд пистата е нова. Надявам се всичко да е наред, но трябва да подобря малко старта си“, сподели за той.


Може ли Европа да бъде спасена? - „Либерален преглед“\nИма нещо особено уместно във факта, че настоящата европейска криза започна в Гърция. Защото европейските беди притежават всички аспекти на класическа гръцка трагедия, в която човек с благороден характер бива погубен от фаталния недостатък на високомерието.\nПреди не особено много време европейците можеха, със значителни основания, да кажат, че настоящата икономическа криза всъщност демонстрира предимствата на техния икономически и социален модел. Подобно на Съединените щати, Европа пострада от сериозен спад на икономическото развитие в резултат от глобалния финансов крах; и все пак човешката цена на този спад изглеждаше далеч по-ниска в Европа, отколкото в Америка. В голяма част от Европа правилата, ограничаващи уволняването на работници, помогнаха да се намали загубата на работни места, докато силните социални програми осигуриха минимални приходи и продължаващо здравеопазване дори за безработните. Европейският Брутен вътрешен продукт може и да е паднал също толкова, колкото и нашия, но европейците изобщо не преживяваха същото количество мизерия. Истината е, че те все още не го правят.\nИ все пак Европа е в дълбока криза – защото нейното най-гордо постижение, единната валута, приета от повечето европейски нации, сега е в опасност. Нещо повече, тя все повече и повече изглежда като капан. Ирландия, възхвалявана до неотдавна като Келтски тигър, в момента се бори да избегне фалит. Испания, доскоро една от възходящите икономики, сега има 20 % безработица и е изправена пред изгледите за дългогодишна, мъчителна дефлация.\nТрагедията на европейците е в това, че от създаването на еврото се очакваше да се превърне във висш момент на едно велико и благородно начинание: продължилите в течение на няколко поколения усилия да се донесе мир, демокрация и споделено благополучие на един някога измъчван от войни континент. Но архитектите на еврото, запленени от увлечението и романтиката на своя проект, предпочетоха да игнорират баналните трудности, които една споделена валута с неизбежност влече със себе си – да игнорират предупрежденията, произнасяни още от самото начало, че Европа не притежава институциите, необходими за безпроблемното функциониране на една обща валутна единица. Вместо това те предпочетоха един вид магьосническо мислене, действайки така, сякаш благородството на мисията им се намира над подобни грижи.\nРезултатът от това е трагедия не само за Европа, но и за света, за който Европа е решаващ ролев модел. Европейците ни показаха, че мирът и единството действително могат да бъдат постигнати в един регион с дълга история на насилие, а в тоз процес те създадоха и може би най-благопристойните общества в човешката история, съчетаващи демокрацията и човешките права с едно ниво на индивидуална икономическа сигурност, до което Америка изобщо не може да се доближи. Но в момента тези постижения са на път да бъдат помрачени, тъй като европейската мечта започва да се превръща в кошмар за прекалено много хора. Как се случи всичко това?\nВсичко започна с въглища и стомана. На 9 май 1950 – една дата, която сега се празнува като Ден на Европа – Роберт Шуман, френският външен министър, предложи страната му да обедини със Западна Германия производствата на въглища и стомана. Това може и да звучи прозаично, но Шуман обяви, че това е нещо много по-голямо от проста сделка.\nНа първо място, новата Общност за въглища и стомана щеше да направи една бъдеща война между Германия и Франция „не просто немислима, но и материално невъзможна“. А това би било една първа крачка по пътя към една „европейска федерация“, която щеше да бъде постигната стъпка по стъпка, чрез „конкретни постижения, които първо създават една фактическа солидарност“. С други думи, икономическите мерки щяха да служат както на обичайните бизнес-цели, така и на насърчаването на политическо единство.\nОбщността за въглища и стомана постепенно се превърна в митнически съюз, вътре в който имаше свободна търговия на стоки. След това, когато демокрацията се разпространи из Европа, същото се извърши и с обединяващите икономически институции на Европа. Гърция, Испания и Португалия бяха включени след падането на техните диктатури, а източна Европа – след падането на комунизма.\nПрез 1980-те и 1990-те това „разширение“ беше съпроводено от „задълбочаване“, при което Европа започна да премахва множество от оставащите трудности по пътя към пълна икономическа интеграция. Отворени бяха границите; гарантирано беше свободното движение на хора; търговските и хранителните регулации, както и тези на безопасността, бяха хармонизирани.\nКато следваща логична стъпка на този процес беше обявено създаването на еврото. От него се очакваше да насърчи икономическия растеж чрез действия, които същевременно усилват европейското единство.\nПредимствата на единната европейска валута бяха очевидни. Отпадаше необходимостта да се обменят пари при пътуванията до други страни; отпадаха и голяма част от безпокойствата при сключването на международни договори. Междувременно, общата валута щеше да засили чувството за европейско единство. Какво би могло да бъде погрешно при всичко това?\nОтговорът, за нещастие, беше в това, че валутните съюзи имат и цена, освен само предимства. А идеята за единна европейска валута беше много по-слаба от онази за единен европейски пазар – факт, който европейските лидери бяха предпочели да игнорират.\n(Нелесният) случай на валутния съюз\nМеждународната монетарна икономика е област на чести диспути. Но те не винаги протичат по руслото на обичайното идеологическо разделение. Твърдата десница често предпочита твърди пари – например златен стандарт – а склонните към левичарство европейски политици са ентусиазирани поддръжници на еврото. Либералните американски икономисти, включително и аз, обикновено предпочитат свободно плаващи национални валути, които оставят по-широко пространство за активистки икономически политики – по-конкретно, намаляване на лихвения процент и увеличаване на притока на пари, за да се осъществи борба срещу евентуалните рецесии. Но класическият аргумент за гъвкавите обменни курсове беше направен не от някой друг, а от самия Милтън Фридман.\nПледоарът в полза на наднационалната валута е, както вече видяхме, очевиден: тя улеснява вършенето на бизнес. Преди да бъде въведено еврото, никой не знаеше до каква точно степен всичко това ще има значение: нямаше почти никакви примери за страни, използващи други освен националните си валути. Статистическият анализ, колкото и да е спорен, подсказваше, че приемането на обща валута би имало огромно въздействие върху търговията, което пък подсказваше огромни икономически облаги. За нещастие, тези оптимистични очаквания не се потвърдиха особено добре: откак беше създадено еврото, търговията между евро-държавите е само с десет-петнадесет процента по-висока, отколкото би била иначе. Цифрата не е дребна, но не е и трансформативна.\nИ все пак налице са очевидни предимства от влизането във валутния съюз. Лошото е само това, че има и обратна страна: отказвайки се от собствената си валута, една страна губи заедно с това и икономическата си гъвкавост.\nПредставете си, че сте страна, като днешна Испания, която наскоро е преживяла повишаване на цените и заплатите в резултат на вътрешен икономически растеж, последван от спад. Сега е необходимо да смъкнете онези разходи обратно. Но да се смъкнат цените и заплатите е изключително трудно: никой не иска да бъде първият, който да приеме намаление на заплатата, особено без увереност, че цените също ще паднат. Две години на силно страдание смъкнаха ирландските заплати до известна степен, но Испания и Гърция почти не са започвали този процес. Това е гадна работа и, както ще видим по-късно, намаляването на заплатите когато сте затънали в дългове създава на свой ред нови проблеми.\nАко обаче все още имате собствена валута, няма да има нужда да се преминава през продължителната болка на намаляване на заплатите: вие можете просто да девалвирате валутата си – да намалите стойността й по отношение на други валути – и онова, което ще постигнете, по същество вече ще бъде намаляване на заплатите.\nНо дали работниците няма да отхвърлят и това прикрито намаляване на заплатите? Историческият опит показва, че не. В настоящата криза на Ирландия се наложи да премине през две години на ужасна безработица, за да постигне около 5 процента намаляване на средните заплати. Но през 1993 девалвацията на ирландския фунт доведе до моментално съкращение на ирландските заплати с 10 процента, измервани в немска валута.\nОткъде идва тази разлика? През 1953 Милтън Фридман предложи следната аналогия: промяната на лятното и зимно време. Има голям смисъл бизнесите да отварят по-късно през зимните месеци, но е много трудно за отделния бизнес да промени работното си време: ако работите от 10 до 6 когато всички останали работят от 9 до 5, вие сте извън общия ритъм. Но изискването всички да преместят стрелките на часовниците си премахва проблема генерално. По същия начин, твърди Фридман, промяната на стойността на валутата решава проблема с координацията, когато заплатите и цените не са в унисон, прескачайки нежеланието на работниците да бъдат първите, които да получат намаление на заплатите.\nТака че, заедно с предимствата на общата валута, налице са и сериозни потенциални недостатъци. А условията на всичко това зависят от базисните предпоставки.\nОт една страна, предимствата на споделената валута зависят от това до каква степен ще бъде засегнат бизнесът.\nСамият аз си представям това като „въпроса Исландия–Бруклин“.\nИсландия, с население от само 320.000 души, има своя собствена валута – и този факт й дава ценно пространство за маневриране. Защо тогава Бруклин, с около осем пъти по-голямо население, да не бъде дори още по-добър кандидат за самостоятелна валута? Отговорът е, че Бруклин, който се намира в центъра на Ню Йорк, а не в центъра на Атлантика, притежава икономика, дълбоко преплетена с онези на околните общини. И жителите на Бруклин ще трябва да плащат висока цена, ако им се налага да обменят валута всеки път, когато пазаруват в Манхатън или Куийнс.\nТака че страните, които търгуват много активно едни с други, могат да спечелят много от един валутен съюз.\nОт друга страна, както посочва Фридман, създаването на валутен съюз намалява гъвкавостта. Колко сериозна е тази загуба? Зависи. Нека помислим върху нещо, което на пръв поглед може би изглежда като странно сравнение между две малки, затруднени икономики.\nКато се изключат климата, ландшафта и историята, страната Ирландия и щатът Невада имат много общи черти. И двете са малки икономики с по няколко милиона души, силно зависими от продажбата на стоки и услуги на съседите си. (Съседите на Невада са други американски щати, а на Ирландия – други европейски страни, но икономическите следствия са едни и същи). И двете бяха прогресиращи икономики през по-голямата част от изминалото десетилетие. И двете имаха огромни балони на недвижими имоти, които се пръснаха болезнено. И двете имат около 14 процента безработица. И двете са членове на по-големи валутни съюзи: Ирландия е част от еврозоната, а Невада – от доларовата зона, известна също под името Съединени Американски Щати.\nНо ситуацията на Невада е много по-малко отчаяна от тази на Ирландия.\nНа първо място, фискалната страна на кризата е по-малко сериозна в Невада. Вярно е, че бюджетите и на двете места бяха ударени изключително силно от икономическата криза. Но голяма част от разходите, от които зависят жителите на Невада, идват от федерални, а не от щатски (местни) програми. По-конкретно, пенсионерите, които се преселиха в Невада заради слънцето, няма защо да се безпокоят, че намалените данъчни приходи на щата ще поставят в опасност пенсиите им или здравното им осигуряване. В Ирландия, напротив, както пенсиите, така и разходите по здравеопазване, се намират на дъската за рязане.\nОсвен това Невада, за разлика от Ирландия, няма защо да се безпокои за стойността на спасяването на банките, не защото щатът е избегнал огромни банкови загуби, а защото, в по-голямата си част, те не са проблем на Невада. Загубите ще бъдат покрити от Вашингтон, а не от Карсън Сити.\nИма и още едно друго предимство в това да бъдеш американски щат: по всяка вероятност проблемът с безработицата в Невада ще бъде сериозно смекчен в следващите няколко години чрез миграция, така че, дори и работните места да не се върнат обратно, ще има по-малко работници, борещи се за оставащите места. Ирландия сигурно ще се възползва до известна степен от същия предпазен вентил, тоест ирландските граждани ще емигрират, за да търсят работа другаде, а работници, които са дошли в Ирландия по време на бума, ще си заминават. Но американците са изключително мобилни; ако историческите примери могат да служат като ориентир, емиграцията ще доведе нивото на безработица в Невада до средното за Америка в течение само на няколко години, дори и ако създаването на работни места в Невада продължава да бъде по-слабо от това на страната като цяло.\nНо какво общо има всичко това с дискусията за или против еврото? Много просто – когато беше въведена единната европейска валута, възникна очевидният въпрос дали тя ще функционира също така добре както доларът функционира в Америка. И отговорът, разбира се, беше не – точно по причините, които илюстрира примерът с Ирландия и Невада. Европа не е фискално (данъчно) интегрирана: немските данъкоплатци няма да отделят автоматично част от сумите за гръцки пенсии или за спасяване на ирландски банки. И макар европейците да имат юридическото право да се движат свободно в търсене на работа, недостатъчната културна интеграция – и преди всичко липсата на общ език – прави работниците по-малко географски мобилни отколкото техните американски колеги.\nЧетири европейски сценария\nНякои икономисти, включително и самият аз, наблюдават трудностите на Европа и имат усещането, че вече са гледали този филм – преди десет години, на друг континент, и по-специално, в Аржентина.\nЗа разлика от Испания или Гърция, Аржентина никога не се е отказвала от собствената си валута, но през 1991 извърши другото възможно най-добро нещо: твърдо обвърза валутата си с щатския долар, установявайки „валутен борд“, при който всяко песо, намиращо се в обръщение, беше покрито от федералния резерв. От това се очакваше да предотврати каквото и да е завръщане към стария аржентински навик да се покрива дефицита чрез печатане на пари. И през по-голямата част от 1990-те, Аржентина беше награждавана за това чрез много по-ниски лихвени проценти и голям приток на международен капитал.\nВ края на краищата обаче Аржентина се подхлъзна в постоянна рецесия и изгуби доверието на инвеститорите. Правителството се опита да възстанови това доверие чрез твърда данъчна ортодоксия, намалявайки разходите и увеличавайки данъците. За да позволи на спестовността да демонстрира ефекта си, Аржентина потърси и получи големи заеми от Международния валутен фонд – по същия начин, по който Гърция и Ирландия търсеха заеми от съседите си. Но постоянният упадък на аржентинската икономика, в съчетание с дефлацията, осуети опитите на правителството, а високата безработица доведе до все по-усилващи се безредици.\nПрез 2002, след яростни демонстрации и масово изтегляне на спестявания от банките, всичко пропадна. Връзката между песото и долара се разпадна, песото затъна. Междувременно Аржентина обяви банкрут и отказа да изплаща дълговете си, като в края на краищата плати само по около 35 цента на долар.\nТрудно е да се преодолее подозрението, че нещо подобно се пече на една или повече от европейските проблемни икономики. В края на краищата политиките, предприемани в момента от страните, изпаднали в криза, са поне като качество, много подобни на ония, опитвани от Аржентина в отчаяните усилия да се спаси връзката песо-долар: твърда финансова спестовност, подпомагана в Гърция и Ирландия от официални заеми, чието предназначение е да се спечели време, докато инвеститорите отново добият доверие. И дори ако един завършек в стил Аржентина е абсолютно крайна мярка, той все пак ще бъде ужасен удар за евро-проекта. Дали ще се случи именно това?\nНе непременно. По мое мнение има четири възможни сценария, по които може да се разиграе европейската криза (и тя може да се развие по различни начини в различните страни). Нека да ги наречем „челно пресрещане“; „преструктуриране на дълга“; „пълна Аржентина“ и „подновен европеизъм“.\nЧелно пресрещане: затруднените европейски икономики биха могли, теоретично, да убедят кредиторите, демонстрирайки достатъчна готовност да издържат болката и по този начин да избегнат банкрута или девалвацията. Ролевите модели тук са Балтийските страни: Естония, Литва и Латвия. Тези страни са малки и бедни по европейските стандарти; те много силно желаят да се сдобият с дългосрочните предимства, идещи от присъединяването към еврото и ставането част от голяма Европа. И така те са готови да издържат много корава фискална спестовност, докато заплатите постепенно слязат надолу с надеждата за възстановена конкурентоспособност – един процес, известен като „вътрешна девалвация“.\nУспешни ли са тези политики? Зависи от това как дефинирате думата „успех“. Балтийските страни успяха до известна степен да убедят пазарите, които в момента гледат на тях като на по-малко рискови от Ирландия, да не говорим за Гърция. Междувременно заплатите се понижиха – с 15 процента в Латвия и повече от 10 процента в Литва и Естония. Всичко това обаче има огромна цена: Балтийските страни преминават през сравними с времето на Голямата депресия намалявания на икономическото производство и заетостта. Вярно е, че те започват отново да растат, но всички индикатори показват, че ще изминат още много години, преди да си завърнат изгубените позиции.\nПоказателно за настоящата умонагласа в Европа е обстоятелството, че много европейски официози гледат на Балтийските страни като на успех. Самият аз предпочитам да цитирам Тацит: „Те създават пустиня и наричат това мир“ – или, в този случай, приспособяване. И все пак това е един от начините, по които еврозоната би могла да оцелее непокътната.\nРеструктуриране на дълга: В момента на публикуване на тази статия, ирландските десетгодишни облигации носят около 9 процента, докато гръцките носят около 12½ процента. В същото време, немските 10-годишни – които, също както ирландските и гръцките, са деноминирани в евро – носят по-малко от три процента. Посланието на пазарите е ясно: инвеститорите не очакват Гърция и Ирландия да изплатят дълговете си изцяло. С други думи, те очакват някакъв вид реструктуриране на дълга, подобно на реструктурирането, което намали с две трети аржентинския дълг.\nТакова едно реструктуриране без съмнение ще сложи край на болките на една затруднена икономика. Вземете например Гърция: дори и ако правителството би отхвърлило дълговете си, то все пак ще трябва да намали разходите и да повиши данъците, за да балансира бюджета, и ще трябва да изтърпи болката на дефлацията. Но едно реструктуриране на дълга може да доведе до край на дяволския кръг от снижено доверие и повишени лихвени проценти, с което може да направи от вътрешната девалвация една функционираща, ако и брутална стратегия.\nКазано откровено, аз не виждам как Гърция би могла да избегне реструктурирането на дълга, а Ирландия не е много по-добре от нея. Реалният въпрос е дали такива реструктурирания ще се разпрострат до Испания и – тук вече идват истински плашещите изгледи – до Белгия и Италия, които са тежко задлъжнели, но засега успяват да избегнат сериозната криза на доверие.\nПълна Аржентина: Аржентина не само отказа да изплаща дълговете си; освен това тя се отказа и от връзката с долара, с което позволи стойността на песото да падне с повече от две трети. И тази девалвация проработи: от 2003 насам страната преживява бърз икономически подем, основаващ се предимно на износ.\nЕвропейската страна, която се приближи най-плътно до ситуацията на Аржентина е Исландия, чиито банкери бяха натрупали външни дългове, многократно надхвърлящи националния доход. За разлика от Ирландия, която се опитва да спаси банките си като гарантира дълговете им, исландското правителство застави чуждите кредитори да поемат сами загубите си, като по този начин намали бремето на дълга си. Позволявайки на банките си да фалират, страната се освободи от голяма част от националния си дълг.\nВ същото време Исландия се възползва от факта, че все още не беше се присъединила към еврозоната и имаше собствена валута. Тя много скоро стана отново конкурентоспособна, оставяйки валутата си да падне рязко срещу другите валути. Исландските заплати и цени бързо паднаха с около 40 процента в сравнение с тия на търговските й партньори, възпламенявайки по този начин един експортен взрив и спадане на вноса, което помогна да се намали удара, предизвикан от банковия колапс.\nКомбинацията от фалит и девалвация помогна на Исландия да ограничи щетите, нанесени от банковата катастрофа. Всъщност, от гледна точка на заетостта и производството, Исландия се справя малко по-добре от Ирландия и значително по-добре от Балтийските страни.\nНо дали и други европейски страни биха могли да тръгнат по същия път? За да направят нещо такова, те би трябвало да преодолеят едно голямо препятствие: това, че за разлика от Исландия те вече не разполагат със собствени валути. Както посочи Бари Айхенгрийн от Бъркли във влиятелния си анализ от 2007, всяка страна от еврозоната, която дори само би намекнала, че иска да напусне валутата, би предизвикала огромно бягство на капитали от банките си, тъй като вносителите ще побързат да изнесат средствата си в по-сигурни места. И Айхенгрийн стигна до заключението, че това „процедурно“ препятствие пред излизането прави еврото необратимо.\nНо връзката на Аржентина с долара също се считаше за необратима, и то по точно същите причини. Онова, което в края на краищата направи девалвацията възможна беше, че се получи бягство на капитали въпреки правителственото настояване, че едно песо винаги трябва да струва един долар. Това бягство принуди аржентинското правителство да ограничи правото на теглене, а щом само това ограничение влезе в сила, то вече беше възможно да се промени стойността на песото без да се задейства втора вълна на капиталово бягство. Нищо подобно не се е случвало в Европа – все още. Но това при всички случаи се намира в границите на възможното, особено с увеличаващата се болка от спестовността и вътрешната девалвация.\nПодновен европеизъм: предишните три сценарии са мрачни. Има ли надежда за някакъв по-малко мрачен изход? Ако го има, той по необходимост е свързан с по-нататъшни важни стъпки по посока на „европейската федерация“, която Роберт Шуман желаеше още преди 60 години.\nВ ранния декември, Жан-Клод Юнкер, премиер-министърът на Люксембург, и Гидо Тремонти, финансовият министър на Италия, повдигнаха буря с предложението си за създаване на „е-облигации“, които да бъдат издавани от Европейската агенция за дълговете по нареждане на отделните европейски страни. Тъй като тези облигации биха били гарантирани от Европейския съюз като цяло, те биха предложили изход за затруднените икономики, чрез който да избегнат дяволския кръг от падащо доверие и повишаваща се цена на заемите. От друга страна, те биха накарали правителствата да наблюдават по-внимателно взаимните си задължения – забележка, която побеснелите немски официози побързаха да направят. Немците са силно против това Европа да се превърне в „съюз на трансферите“, при който по-силните правителства по правило да подпомагат по-слабите.\nНо както показва по-раншния пример за Ирландия и Невада, Съединените щати функционират като валутен съюз именно защото до голяма степен едновременно с това те са и трансферен съюз, в който щатите, които са по-добре, подкрепят ония, които са по-зле. И е трудно да се види как еврото може да функционира по някакъв подобен начин, ако Европа не успее да постигне нещо подобно на това.\nПоне засега, европейският план е, че всеки трябва да посреща нещата челно – тоест, че Гърция, Ирландия, Португалия и Испания трябва да повторят онова, което вършат Латвия и Естония. Това беше ясното заключение от последната среща на Европейския съвет, на който Ангела Меркел получи всичко, което желаеше. Правителствата, които не могат да вземат заеми на свободния пазар, ще получават заеми от останала Европа – но само при много строги условия. Хората говорят, че Ирландия била „спасявана“, но тя трябва да плаща почти шест процента върху онзи спасителен заем. Няма да има е-облигации; няма да има трансферен съюз.\nИ дори ако това проработи в смисъла, в който вътрешната девалвация проработи в Балтийските републики – тоест, в най-тесния смисъл, ако застрашените европейски икономики успеят да избегнат фалита и дефлацията – то ще бъде един грозен процес, оставяйки голяма част от Европа в ръцете на депресията в продължение на дълги години. Ще има и политически последствия, тъй като европейската публика вижда институциите на континента като – в зависимост от това къде се намира тази публика – или спасители на мързеливци, или агенти на безсърдечни събирачи на дългове.\nНо останалият свят също не може да гледа самодоволно на европейските беди. Взет като цяло, Европейският съюз, а не Съединените щати, е най-голямата икономика в света. Европейският съюз е напълно равен на Америка при управляването на глобалната търговска система. Европа е най-важният световен източник на международна помощ. И накрая, каквото и да мислят множество американци, Европа е решаващ партньор в борбата срещу тероризма. Една Европа в трудности е нещо лошо за всички останали.\nВъв всеки случай, по всяка вероятност твърдата стратегия няма да проработи дори и в най-тесния смисъл, като избягване на фалит и дефлация – и това ще стане ясно по-скоро рано, отколкото късно. И в този момент силните европейски нации ще трябва да направят избора си.\nИзминаха 60 години откак Шумановата декларация отправи Европа по пътя на по-силното обединение. Досега това пътуване, колкото и бавно, се придвижваше винаги в правилната посока. Но това няма да бъде така, ако евро-проектът пропадне. Едно пропаднало Евро би върнало Европа обратно към дните на минните полета и бодливата тел – макар че сигурно не би се оказало необратим удар върху надеждите за истинска Европейска федерация.\nИ така, ще допуснат ли силните европейски нации нещо такова? Или ще поемат отговорността, както и цената, да бъдат спасители на съседите си? Целият свят очаква техния отговор.\n Всичко това, разбира се, не отговаря в ни най-малка степен на фундаменталния въпрос: „А кой все пак ще плаща в края на краищата?“, защото дълговете на федералното правителство продължават да растат и няма никакви изгледи САЩ скоро да излязат от позицията си на най-голям длъжник в света. Никой не смее да си зададе сериозно въпроса „А какво ще стане, когато с Щатите се случи същото, което се случи с Гърция?“, но това не го прави по-малко важен за цялото човечество. Добре, дълговете на Гърция се изплащат от Европейския съюз, но кой ще плаща дълговете на Америка? Бел. пр.


Описание на Дебращица - България . Оферти за почивки в Дебращица , резервации, хотели, екскурзии\nДебращица (Дебръщица) е село в Южна България. То се намира в община Пазарджик, Област Пазарджик. Поглед към Дебращица Типична улица Паметник на падналите през войните и центъра на селото. Село Дебращица е скътано в северните склонове на Средните Родопи- Каркария, в дълбоката долина на река Пишманка при изхода и от планината и навлизането и в полето.Надморската му височина е 280 м. На юг,запад и изток е обградено с гористи склонове.Над Дебращица откъм изток господства височината на Градището, а откъм запад- височината Кръстец, към югозапад –Свирева нива, а далеч на юг- височината Потум и на билото на Каркария- Костина могила.На изток и североизток от селото се простират Бесапарските хълмове. На север се открива равната и високоплодородна Горнотракийска низина. Това ме местоположение- пенлива река, прекресни гори и плодородно поле вероятно е накарало в далечното минало да се заселят нашите предци, а по-късно е съблазнило много други бягащи семейства да се преселят тук. Дебращица отстои на 12 километра от град Пазарджик. С него се свързва чрез шосе през Главиница и Алеко Константиново. Съседните села на Дебращица са Црънча, Алеко Контантиново и Радилово.\nНа All inclusive в Китен\tНа All inclusive в Хавана\tНа All inclusive в Крит\tНа All inclusive в Неос Мармарас\tНа All inclusive в Анталия\tНа All inclusive в Гюмбет -Бодрум\tНа All inclusive в Палм Бийч\tНа All inclusive в остров Сал\tНа All inclusive в Аркутино\tНа All inclusive в Баяибе\tНа All inclusive в Обзор\tНа All inclusive в Амудара\tНа All inclusive в Айвалък\tНа All inclusive в Равда\tНа All inclusive в Чолаклъ - Сиде\tНа All inclusive в Кунду - Лара\tНа All inclusive в Балчик\tНа All inclusive в Монастир - Тунис\tНа All inclusive в Ахтопол\tНа All inclusive в Момбаса


Община Бургас Новини : На мащабен форум в Бургас представиха добрите алтернативни методи на обучение\nНачало // Новини // На мащабен форум в Бургас представиха добрите алтернативни методи на обучение\nОбразованието в детските градини и училищата е акцент в програмата за отбелязване на Дните на Европа в Бургас. На мащабен граждански форум в КЦ "Морско казино" представители на местната власт, училищата и детските градини в морския град обсъдиха добрите практики при алтернативните методи на обучение.\nИнициативата се организира от Община Бургас и Областният информационен център. В нея участва зам.-кметът по европейски политики и околна среда Руска Бояджиева.\nДесетки представители на детски градини и училища в Бургас коментираха въвеждането на алтернативни форми на обучение и каква е ролята им при формирането на нови знания и умения сред децата.\nВ поредица от презентации експерти в сферата на образованието разкриха ключови моменти от реализирането на различни проекти, които осигуряват перспектива за постигането по-добри резултати в обучението.\nВече няколко години Община Бургас работи последователно за прилагането на иновативни форми на обучение. Сред целите на тази политика е подрастващите да развият отговорно чувство към опазването на околната среда, използването на съвременните технологии за придобиване на нови знания и воденето на здравословен начин на живот чрез практикуването на различни видове спорт.\nсвали като pdf\tразглеждания: 2265 последна промяна: 11:34:17, 11 май 2019


АРТРЕСАН ОПТИМА 30 — Аптеки Валета\nАРТРЕСАН Оптима / ARTRESAN оптима табл. х 30 показание: Артресан оптима се препоръчва за предотвратяване неблагоприятните промени в ставния хрущял, използвайте тази хранителна добавка на US Pharmacia. Продуктът запазва силата на ставите и през нощта, а съща така подпомага за гъвкъвостта на ставите.\nОПИСАНИЕ И ПОКАЗАНИЯ: АРТРЕСАН ОПТИМА/ ARTRESAN оптима табл. х 30 показание: Артресан оптима се препоръчва за предотвратяване неблагоприятните промени в ставния хрущял, използвайте тази хранителна добавка на US Pharmacia. Продуктът запазва силата на Вашите стави, допълнително снабдява с колаген, подпомага мобилнастта на ставите и през нощта, а съща така подпомага за гъвкъвостта на ставите.\nДОЗИРОВКА И ПРИЛОЖЕНИЕ: Вземете 1 капсула на ден с вода. Използва се от 6 до 8 седмици. Лечението може да се повтаря на всеки 2 месеца.\nСЪСТАВ: Глюкозамин - 1500 мг (Изчислени като свободна глюкозамин - 1184 мг глюкозамин), Витамин С - 12 мг (15%), Ниацин - 5,33 мг (33%), Цинк - 5 мг (50%), Манган - 1.33 мг (67%), MEDIflex формула: 50m - Колаген тип II - хондроитин - Ginger Root - куркума - Дива роза Няма съдържание на лактоза, както и не съдържа глутен.


Бербатов: Очаквам с БФС пак да ходим на съд - Webcafe.bg\nSportcafe 12.01.2022, 11:22\nДимитър Бербатов заяви, че очаква отново да влезе в съдебна битка с Българския футболен съюз, от когото той и 280 клуба искат свикването на нов извънреден Конгрес.\nСпоред него от БФС отново няма да признаят подписката за задължаваща и ще трябва да се стигне до ново съдебно решение, което да насрочи извънредния Конгрес.\nЦелта на бившия нападател е отново да предизвика Борислав Михайлов на избори за президент на БФС. На предишния Конгрес през есента Михайлов спечели с един глас разлика.\n"Внесохме подписка с 280 клуба. Тоест, много над бройката, която ни е нужна за свикване на изборен конгрес - заяви Бербатов пред bTV.\nПокрили сме всякакви изисквания и сме се застраховали от всякакви "иновативни" методи на БФС. Имаме и още подписи, но не сме ги внесли всичките. Имаме и някои, които са при нас. Ако е нужно, впоследствие и те ще бъдат депозирани.\nОчакваме БФС да не ги приеме тези декларации. Отново ще бъде отхвърлена тази подписка. Тоест, Уставът няма да бъде спазен и ние след това пак ще отидем в съда и той ще трябва да се произнесе по казуса."\nСпоред Бербатов и екипа му извънредният Конгрес трябва да се проведе през март.\nТагове: конгрес, димитър бербатов, бфс


ВСУ "Черноризец Храбър" - Новини: Второ национално състезание за решаване на казуси в областта на гражданското и търговското право\nВторо национално състезание за решаване на казуси в областта на гражданското и търговското право\nВарненският свободен университет бе домакин на Второто национално състезание за решаване на казуси в областта на гражданското и търговското право, което се проведе на 15 ноември 2014 г. В състезанието участваха отбори от юридическите факултети на пет университета: Софийския университет „Св. Климент Охридски“, Университета за национално и световно стопанство, Великотърновския университет, Бургаския свободен университет и Варненския свободен университет „Черноризец Храбър“.\nПредставянето на участниците беше оценено от комисия в състав: проф. д-р Иван Русчев - председател, съдия Анета Братанова, Апелативен съд - Варна, съдия Пенка Христова, Апелативен съд - Варна и съдия Мария Христова, Окръжен съд - Варна. Почетени гости бяха председателят на Апелативния съд във Варна съдия Ванухи Аракелян, деканът на Юридическия факултет на ВСУ „Черноризец Храбър“ проф. д-р Петър Христов и вицепрезидентът на Университета г-н Яни Янев.\nКазусите, които участниците решаваха бяха изготвени от съдиите от Окръжния съд във Варна - Диана Митева и Нейко Димитров. Състезателите получиха награди, осигурени от Варненския свободен университет и издателствата "Сиби" и "Сиела".\nКомисията присъди награди на участниците в 7 категории:\n"Най-добро цялостно представяне" за отбора от Софийския университет „Св. Климент Охридски“ с капитан Цветелина Байрактарова. Отборът на Алма матер получи и наградата в категория "Най-добър ищец".\nВ категория "Най-ефективна защита" наградата получи отборът на УНСС с капитан Димитър Янев. Поименната награда на председателя на журито бе присъдена на Пламена Нанкова от Варненския свободен университет, а нейния отбор с капитан Симона Шангова стана победител в категорията "Награда на публиката".\nКато " Най-добър ответник" журито отличи отбора на Софийския университет с капитан Невена Янева. Поименната награда за "Най-атрактивно представяне" бе присъдена на Петър Петров от отбора на Великотърновския университет.\nСъстезанието бе организирано от Сдружението за правно развитие "Юстиция" и Студентския съвет на Варненския свободен университет.


Хайде да се пазарим!\nНачало > Финанси > Други > Статии > Хайде да се пазарим!\nХората се отказват да преговарят и често са склонни да приемат без възражения предлаганата им цена или стока. Но това не е най-правилната тактика.\nБългаринът няма навика да се пазари и като че ли смята подобно поведение за обидно или недостойно. Той влиза в магазина и купува, съобразявайки се с условията там, и без да се замисли, че всъщност движещата сила на пазара е именно той - клиентът.\nФакт е обаче, че пазаренето за цената на стока или услуга може да ни спести много левове, а и търговецът може да е склонен да направи отстъпка в цената, стига да се опитаме да я поискаме. Промяната на народопсихологията и нагласите в голям процент от нас е труден и бавен, но неизбежен процес, наложен от съвременния пазар и променените взаимоотношения между търговец и потребител.\nСкорошно изследване, проведено във Великобритания, показва, че 72% от британските потребители не са се опитвали да се пазарят през последната година, но 85% от тези, които все пак са го правили, са имали успех. Оказва се, че потребителят може да спести доста пари, ако предварително е проучил пазара, дори и само по интернет, и се осмели да се пазари за цената.\nОколо 35% от британците не вярват, че големите магазини биха им направили отстъпка от цената, докато други 20% просто се притесняват да прибягнат към такава практика. Сю Бушнел, потребителка от Девън, обаче споделя, че е спестила около 3700 паунда за покупка на кухня, само като е проверила цените в интернет и е помолила за отстъпка в магазина.\nИ така пазаренето може да ви се струва доста чужда практика за българския пазар, но въпреки това сп. „Потребител" ви съветва да се опитате да промените нагласите в България. Най-обикновено проучване на пазара на продукта, който ви интересува, и малко смелост да защитите интереса си може да ви изненадат приятно - с отстъпка в цената.\nНяколко лесни съвета:\nИзберете си продукт - имайте предвид обаче, че при най-новият модел от дадена стока ще ви е най-трудно да се пазарите!\nПодгответе се - проучете цените в интернет и в конкурентните магазини.\nУверете се, че разговаряте с човек от персонала, който може да ви направи отстъпката.\nОтидете в магазина в ненатоварено време, за може продавачът да ви отдели необходимото внимание, а не да е прекалено зает с други клиенти.\nИзползвайте малките дефекти. Много стоки имат дребни дефекти като драскотини, липсващо бутонче или несветеща светлина, които не оказват влияние върху цялостната работа на продукта или могат лесно да се ремонтират. Те обаче са повод да ви се направи отстъпка и трябва да бъдат използвани.\nОтстоявайте намерението си за отстъпка. Бъдете настойчиви. Не се отказвайте лесно.\nБъдете отворени за дискусия. Това означава да сте изобретателни и да не заемате позицията "всичко или нищо". Ако сте редовен клиент на магазина, намекнете за това.


Нашите любими торти – глазури, покрития и фигурки за тях – 139 - Страница 4 :: BG-Mamma\n# 45 2 юни 2019, 12:44 ч.\nЗдравейте. Някой ползвал ли е гел боите на слайс комерс, добри ли са? Аз използвам на уилтън , но вече не ги намирам никъде. За това се спрях на тези, но не знам дали си заслужава, дали са добри цветове. Интересува ме за лимонено жълто, лайм зелено, оранжево, праскова, лилаво, и шоколад кафяво\n# 46 2 юни 2019, 12:48 ч.\nМнения: 20 181\nАз имам няколко от тях, доволна съм. Добре покриват и цветовете са наситени. Имам жълто, зелено, синьо и виолетово, но трябва да погледна точно кои са. Даже наскоро гледах сайта им, за да видя какво още да взема.\n# 47 2 юни 2019, 13:22 ч.\nЦитат на: 𝒀𝒂𝒏𝒂𝑫𝑮 … 2 юни 2019, 12:48\nБлагодаря ти. Стават ли за оцеляване на кремове, сметана, защото за това ми трябват? Моите на уилтън са пак гелови но на тях си пише че стават и за кремове, пък на тези поше само марципан и фондан, но предлагам ще станат и за кремове. Не съм ползвал досега от тях и за това не знам, на тази фирма ползвам само есенциите, и съм доволен. Но твоят отговор като каза че цветовете покриват добре и са наситени, задоволи очакванията ми, точно това идках да чуя. Притеснявах се да не са някой в бледи нюанси и да не покриват хубаво\n# 48 2 юни 2019, 13:57 ч.\nДосега съм ги ползвала при оцветяване на захарна дантела, рисуване на цвете, крем при мъфини и оцветих роял айсинг.\n# 49 2 юни 2019, 13:59 ч.\nЦитат на: 𝒀𝒂𝒏𝒂𝑫𝑮 … 2 юни 2019, 13:57\nЗеленото е невероятно красиво, моля те сподели кое точно зелено, защото те са май няколко вида , горско зелено, тревно зелено, авокадо, и лаим. А това оранжево върху звездичките, кое оранжево е? Много тъмно ми се вижда\n# 50 2 юни 2019, 14:05 ч.\nЕто тези са боите, които имам:\nЖълтото повече ми оранжевее.\n# 51 2 юни 2019, 14:25 ч.\nЦитат на: 𝒀𝒂𝒏𝒂𝑫𝑮 … 2 юни 2019, 14:05\nМного ти благодаря. Значи твойте са кралско синьо, лилаво, и яйчено жълто, и лаим зелено. Точно за това зелено ме интересуваше, значи определено то ще е , решено е. ☺👍\n# 52 9 юни 2019, 16:20 ч.\nЗдравейте може ли да ми обясните боите за торти до каква степен оцветяват. Останах много разочарована от сватбената торта която поръчах, нормално ли е боята да не се измива, пере ли се ?гостите ми бяха с сини устни и езици..В сладкарницата като я поръчвах ми казаха че е разстителна боя но не ми се вярва. Никой не ме предупреди да очаквам чак такъв ужас. Чудя се да ходя ли да се разправям с тях но първо ми кажете това нормално ли е, или имат няква грешка\n# 53 9 юни 2019, 19:39 ч.\nМунлайт, имаш ли снимка на тортата, по-точно на нейн разрез? Стана ми интересно да разбера дали боята е от еърбръш или това е предварително оцветена маса.\n# 54 9 юни 2019, 20:18 ч.\n. Единствения вариант беше да се обере синьото за да има се пак някаква торта за гостите\n# 55 9 юни 2019, 23:35 ч.\nО, разбрах. Благодаря за снимките.\nПреди да ги видя, предположих, че декорацията е фонданова и затова не схванах откъде е цялата тази боя.\nВъв вашия случай украсата е от по-експресните, правена с шприц.\nИ да, силно оцветеният крем цапа.\nА освен това той поддава; лесно може да падне върху маса, дреха и др., както сте го изпитали и вие.\nИнтензивните на цвят сладкарски бои оцветяват езика по същия начин, както се получава оцветяване при ядене на боровинки, например.\nБоите, които се ползват в сладкарството, са продукт, който е годен за консумация. Някои от тях са растителни, поне според декларираното.\nВъв вашия случай мисля, че се касае до неудачно избран/уговорен дизайн. Всичко би могло да бъде направено по-различно. За жалост, точно за сватбена торта поправка няма.\n# 56 10 юни 2019, 07:20 ч.\n# 57 10 юни 2019, 08:12 ч.\nЗдравейте. Аз използвам гел бои на wilton, и нямам никакъв проблем с тях, измива си се лесно без значение колко количество, освен това досега не съм забелязал да ми се оцветява езика.\nПоследна редакция: пн, 10 юни 2019, 13:23 от ismailyk\n# 58 10 юни 2019, 12:27 ч.\nЦитат на: ismailyk в пн, 10 юни 2019, 08:12\n…... Аз използвам гел бой ...\nИсмайле, ще ядеш бой!\n(Не можах да се стърпя.)\nПрав си, че боите се измиват лесно. Но не толкова лесно от ръце, след замесване на фондан/паста.\nФакт, че веднъж имах поражения върху бял плот, тъкмо от една синя боя. Мина много време (много!) преди петната да се заличат.\nГолям брой хора не са наясно, че украсите върху една торта са преди всичко тъкмо това - украса. Т.е. не са храна, в най-общия смисъл на думата.\nИ все пак си мисля, че може би толкова тъмен крем, шприцован вертикално върху бяла основа, може би не е най-доброто решение, особено през летните месеци. Дори на тези снимки се вижда протекла синя вадичка в резултат на конденз…\nНо за жалост, не може всеки, който отива да си поръча торта, да има такава доза кондиторски познания, че да е наясно какво е удачно, красиво и възможно (и всичко останало) покрай една празнична торта.\n# 59 10 юни 2019, 13:17 ч.\nЦитат на: nelka.nelka в пн, 10 юни 2019, 12:27\nПри мен се мият лесно, но аз имах предвит ксто се намажа съвсем малко по пръстите. Но за целите ръце не знам, аз не използвам фондан, марципан, маслен крем, защото не ги харесвам, използвам предимно сметана или шоколад. Но на мен по кухненския плод, тези на wilton , се чистят само с едно потъркване с микрофибърната кърпа. Но аз не слагам твърде голямо количество, освен ако не искам по тъмен цвят . Но всъщност и от целите ръце се мият лесно, сега се сетих, че аз не меся фондан и марципан, но съм месил тесто за масленки и др. С тези бои, и после се изми.\nПоследна редакция: пн, 10 юни 2019, 13:22 от ismailyk


Моите Родопи: Ноември 2015\n7 ноември 2015 г.\nЗлатна есен около Баташки снежник\nРешихме да се възползваме от златната есен в Родопите и да се разходим над Нова махала, за да се полюбуваме на гледки и да проверим дали все още има гъби в гората.\nМногократно съм описвал маршрута и този път ще наблегна повече на гледките. Те започнаха още от селото.\nИзточна Рила с Белмекен и съседните\nОколо Нова махала.\nПо пътя събрахме тези :\nВ същност търсих най-вече Жълта рогачка, защото миналата година ги имаше много в един участък на гората. Намерихме, но вече бяха преминали и въобще не бяха толкова много, като предната година.\nБързо се изкачихме на билните поляни около върха и веднага попаднахме сред чудесни гледки.\nСухото езеро вече не е съвсем сухо.\nНакъдето и да погледнеш онемяваш от красота и величественост на Родопа планина.\nГледка към Персенк.\nОтбихме се в ловната вила за да използваме масата и пейките в дворчето и да похапнем. И тогава видях, че някой се е опитвал да ходи на гости на ловните надзиратели, или поне да погледне какво държат в склада :)\nА това е самата вила от далеч\nПродължихме около върха, полюбувахме му се отдолу и като затворихме обиколката около него се спуснахме отново в Нова махала.\nПонеже търсихме и намерихме още няколко гъбки, стигнахме до колата на свечеряване.\nГледките към Рила малко след залеза бяха изключително красиви.\nПубликувано от karnobatlov в 14:09 Няма коментари:\nМясто: Batak, Bulgaria\nТешел, Ягодинска пещера, Дяволското гърло, Орлово око и Вълчи камък\nВ последния ден на октомври и първия на ноември се посветихме на една екскурзия в Западни Родопи, включваща културно-масови и туристически прояви.\nСрещата с групата беше уговорена на "кръговото до Стамболийски". Аз, като домакин и водач поведох скромната колона от общо два автомобила и организирах спиране по всички огледни места, по язовирите Кричим, Въча и Цанков камък.\nРанният час на пътуването не предполагаше условия за много добри снимки, но не можехме да не се отчетем за преминаването си.\nЗапочнаха едни красоти....\nТова видяхме в ранното утро на язовир Кричим. Следваше Въча (бившият Антон Иванов)\nНикога не го бях виждал с толкова малко вода.\nСледваше Цанков камък. Първо се отбихме до стената. Преди години, непосредствено преди завиряването му, минахме пеша през нея, през тунела по стария път (в ляво на снимката), който сега е под вода.\nЕсенни красоти :\nСтигнахме до Буйновското ждрело и Ягодинската пещера. Всичко е прекрасно, освен силно агресивната търговия на стоки и услуги. Буквално ти преграждат пътя и ти тикат лъжица с мед в устата ("елексир за всякави болести") или пък да те возят до Орлово око и ако не си с техен джип непременно ще се загубиш, замръкнеш и ще те изядат мечките по пътя...\nРазбира се трябваше да се качим на Орлово око. Всичко е леко синтетично, леко комерсиално и не придава допълнителен чар на Родопа планина. Всъщност, то е правено за масовите туристи и да се надяваме, че това ще възбуди апетита им за още много планини.\nКачването на Орлово око е леко и приятно, независимо какво ви говорят. Цялата ни група, достигна върха за около 1 час по маркираната пътека от с.Ягодина\nГледката и чувството да си над пропастта си заслужават.\nМечки ли ?!! Та ние си имаме куче пазач!\nИ още красоти от спускането\nНочувката ни беше в хижа Тешел. Отново искам да препоръчам прекрасните условия и любезните и отзивчиви домакини на всички туристи. Хотелски условия на хижарски цени и топло гостприемство с отлична кухня.\nНа другия ден продължихме с пещера Дяволското гърло и изкачване на Вълчи камък от село Гьоврен.\nДокато отворят пещерата се разходихме до с.Триград за по чай и гледки по ждрелото.\nОколо пещерата отново ви притесяват непрекъснато с предложения за мед, мурсалски чай и сувенири.... Обичайно разглеждаме сергиите и си вземаме по някое сувенирче (магнитче, пръстенче, герданче...), но агресивното поведение на търговците ни отпаща възможно най-далеч и гледаме да преминем възможно най-бързо... Ех кога ще достигнем швецарците, французите и италианците в туризма!....\nИ после в пещерата - ами интересно, ама... не е кой знае какво.\nЕто тук са изчезнали 300 кубика дърва, които никой не е видял после. Това е дяволското гърло :\nКакви мечки, какви вълци!!! Нашето куче пазач гордо бди над Гьоврен!\nПристигаме на Вълчи камък. Изключително панорамно място. Вижда се Рила, Пирин, Голица, Модър, Персенк, Виденица, Беслет.... и още много и много.\nНе е най-добрият ден за снимки към Пирин, но главните върхове си личат\nЗа наслаждение от околните гледки са изградени различни площадки.\nДва часа изкачване, по обиколния път за джипове - около 6 км. и 600 метра денивелация и около 50 - 60 минути спускане, по маркираната със синьо пътека, за която не бях срещнал предварителна информация.\nДните са къси и не успяхме да разширим още обиколката си. Прибрахме се със залязващото слънце и невероятните есенни гледки от Родопите.\nПубликувано от karnobatlov в 10:25 Няма коментари:\nЕтикети: Вълчи камък, Въча, Гьоврен, Дяволското гърло, Орлово око, Тешел, Цанков камък, Ягодина, Ягодинска пещера\nМясто: Devin, Bulgaria\nТешел, Ягодинска пещера, Дяволското гърло, Орлово ...


Мистериозна Смърт От Елхи От Чума В Ню Мексико - 2019 | Странни новини\nПубликувана В: Странни новини • Прегледи: 7038\nСмъртта на повече от 100 лоса за 24-часов период в селските райони на ню мексико има озадачени служители, които изключват всички обичайни заподозрени, като болести, хищници и бракониери.\nДлъжностни лица от отдела за дивеч и риби в Ню Мексико се озадачават заради мистериозната смърт на повече от 100 лоса, очевидно всички в рамките на 24 часа, в селския Ню Мексико.\nЛосът е намерен на 27 август на ранчо на 75 000 акра северно от град Лас Вегас.\nСмъртта на добитъка сама по себе си не е необичайна - има много неща, които могат да паднат едри животни, включително хищници, бракониери, природен или създаден от човека токсин, болести, суша, топлина, глад и дори мълния. [Зловещ! Топ 10 необясними феномени]\nНо засега служителите на дивата природа изглежда са изключили повечето от тези възможности: лосът не е бил застрелян (нито е взет от района), така че не е бил бракониери. Тестовете се върнаха отрицателни за антракс, бактерия, която съществува естествено в региона и може да убие големи животни. Изглежда няма доказателства за каквато и да е тежка употреба на пестициди в района, която може да е изиграла роля за отмирането.\nВъпреки че ударите на мълния не са рядкост в Югозапад и в специално в Ню Мексико, убиването на над 100 животни наведнъж би било невероятно рядко събитие. Това може да е все още неидентифицирана болест, макар да убива толкова много наведнъж - и толкова бързо - би било много необичайно. Друга възможност е някакво замърсяване на кладенеца или резервоари за вода, но засега не са установени токсини.\nСлужителите на дивата природа се надяват, че те ще успеят да установят причината за смъртта - ако по друга причина, това би дало спокойствие на ранчове и ловци.\nМасовата смърт на животни не е рядкост. Само през последните няколко седмици, масови умирания на различни животни направиха новини по целия свят. Китайската река Фуе беше запушена миналата седмица с над 100 тона мъртви сребърни риби. Длъжностните лица приписват смъртта на токсични нива на амоняк, изхвърлен в реката от местна химическа фабрика. Приблизително по същото време учените най-накрая разрешиха загадката за това, което мистериозно започна да убива тип саламандър в Холандия в началото на 2010 г. Виновникът се оказа Batrachochytrium salamandrivorans, заразна гъбичка, която изяжда кожата на саламандъра.\nСтранните атаки на добитък също изобилстват. Миналият декември неизвестно животно нападна добитък в окръг Шелби, Киев, оставяйки много от жертвите с изгризани или откъснати уши, включително коза на име Полка. През 2010 г. испанският вампирски звяр ел чупакабра (разбира се, никога не е доказано, че съществува) беше обвинен от някои за смъртта на повече от 300 кози в селското Мексико. Истинската причина: Длъжностните лица откриха диви кучета са истинските виновници.\nКаквото и да е убило локът в Ню Мексико, очевидно не е било нито химическо разливане, нито гъби, ядещи плът, въпреки че смъртта остава истинска загадка, поне засега. Пробите от тъкан и кръв все още се анализират и учените се надяват скоро да има отговори.\nБенджамин Радфорд е заместник-редактор на научно списание „Скептичен запитващ“ и автор на шест книги, включително „Научно паранормално разследване: Как да разрешим необясними мистерии“ и „Измислици, митове и мании: Защо имаме нужда от критично мислене“. Неговият уеб сайт е BenjaminRadford.com.


Семе Люцерна - 37 Обяви | Grad.bg\nОткрийте актуални безплатни обяви за Семе Люцерна в Град.бг.\nСеме за Тикви\nСеме за картофи\nСеме за домати\nСеме за картофи Арнова\nПродавам Семе за Картофи\nРазсад и Растения (20)\nСелскостопански Продукти (15)\n37 Обяви за Семе Люцерна\nЛюцерново семе реколта 2020г\nСорт Плевен 6, Триорено перфектно почистено, готово за сеитба Люцерната е сертифициране като Био продукт....\nСемена люцерна сорт Ина със сертификат за био производство и семеконтролни документи....\nСемето е много добро реколта 2019....\nСемето е перфектно и много чисто...\nПродавам семе от люцерна сорт Европа\nПродавам семе от люцерна, сорт Европа, реколта 2017г За големи количества - коментар!...\nСеме за люцерна реколта 2017г\nПродавам семе за люцерна реколта 2017г - 8. 00лв за килограм при големи количества цената подлежи на договаряне...\nЛюцерна, семена, Люцерново семе 2017\nПредлагаме качествено люцерново семе от елитен сорт. реколта 2017г. Първа репродукция, 95% кълняемост, почистена...\nСеме Люцерна /кратко описание/\nМного собственици на земеделски земи се ориентират към отглеждането на люцерна, защото този земеделски сорт набира все по-голяма популярност през последните години. Съвсем доскоро люцерната беше позната у нас единствено и само като фураж за домашни животни, но отскоро тя вече има почетно място в магазините за здравословни храни, където може да бъде открита под формата на кълнове или изсушени поници.\nЛюцерната е многогодишно растение от семейство бобови, което е достатъчно издръжливо, за да бъде отглеждане почти навсякъде по света, вкл. и у нас. Първите сведения за отглеждането на люцерна за фураж датират от времето на Древна Гърция и Римската империя. Днес люцерната става все по-популярна благодарение на хранителните и лечебните си свойства. В нея се съдържат големи количества витамини A, C, E и K, както и фолати, калций, магнезий, силиций, калий и цели 14 аминокиселини.\nСемена за люцерна у на се се предлагат в специализираните магазини за сортови семена, като изборът на семена за люцерна е богат. Но освен в специализираните магазини, семена от люцерна могат да бъдат добити и при засаждане с цел семедобиване.\nНай-голямо е търсенето на семена за люцерна в началото на пролетта и есента, когато е и най-подходящото време за засяване на люцерна. Повечето стопани предпочитат да сеят люцерна през есента, тъй като от икономическа гледна точка този вид сеитба изисква по-малко поливни разходи. Въпреки това стопаните у нас предпочитат да засяват през пролетта защото тогава има достатъчно семена за люцерна, а почвата е добре обработена и с оптимално съдържание на влага.\nКачествените семена от люцерна гарантират на стопаните не само здрава и богата реколта, но и многогодишен добив. Нуждата от семена се обуславя от посевните норми, с които стопаните на земята ще се съобразяват. Едно растение люцерна изисква 20 квадратни сантиметра хранителна площ, което означава, че има около 500 растения на квадратен метър.\nПри очаквана стопроцентова кълняемост на семената, при маса от около 2 г на семе, то за един декар площ са необходими поне 2 - 2.5 кг, за препоръчване 3.5 кг семена на декар. След това гъстотата на растенията се саморегулира.\nПауловнияПродавам дръвчетаРазсад за ЛавандулаПродавам разсад зелеЯгоди Ню ГорелаФиданкиЛавандулаРазсад за ЯгодиПродавам зюмбюлПродавам семенаПродавам фиданкиСеменаРазсад за ЗелеРазсад за Люти ЧушкиРазсад за Капия


Златото е борсово-търгувана суровина, като цената и се определя на Чикагската Стокова Борса, спрямо търсенето и предлагането. Важно е да се отбележи, че на самата борса не се търгува физическо злато, а финансов инструмент наречен Фючърсен договор. Това е дериват, който съдържа конкретни стойности по сделката - срок на доставка и количество от суровината. Един стандартен фючърсен договор се състои от 100 тройунции злато, съответно минималното количество, което един инвеститор може да купи или продаде на световната борса, е 3.1 килограма. Преди да приключи търговският ден на 20.03.2020, една тройунция злато се търгуваше за около $1497. Това е цената за 1 тройунция, при минимално количество от 100 тройунции и то не за физическия метал, а за финансовия инструмент, който единствено отразява измененията в цените на метала и не гарантира собственост.\nМного инвеститори не желаят да търгуват с хартийки, а предпочитат инвестиционно злато, кюлчета съхранени в трезор. За жалост, цените за покупка на физическо злато в България достигат 31% над борсовите, а тези за обратна продажба падат до 25% под тези на борсата в Чикаго. С други думи местните играчи на пазара, банките и някои дилъри на злато, правят покупката на инвестиционно злато скъпа и безсмислена. Дори да сте ентусиаст и солената надценка да не Ви плаши, трябва да се справите с още едно премеждие, това да съхраните Вашето кюлче. Можете да изберете между сеиф в банка или пък в личния Ви дом, като съответно трябва да изчислите риска от кражба или таксата на банката добавени към надценката, която вече сте платили.\nПрез платформата на GOLDAROO притежанието на инвестиционно злато е много по-евтино, лесно и сигурно. Ние Ви свързваме директно с трезора на Рафинерията за Злато в Пърт,Австралия и това ви дава достъп до цените на първоизточника на метала. В допълнение Ви даваме възможност да съхранявате инвестицията си безплатно, при 100% гаранция от правителството на Западна Австралия.


Ефективен филтър за многократно пречистване на вода\nНачало / Корпуси / Филтърни кутии 5 " / 3/4 " / Комплект метален корпус 3/4″ с филтър 100 микрона GGWFMS34 / FHMB34\nGGWFMS3/4 – 3/4″ – Ефективен филтър за многократно пречистване на пясък, ръжда и други механични замърсявания над 100 микрона. Представлява метален филтърен корпус с кран, манометър и метална филтърна мрежа.\nколичество за Комплект метален корпус 3/4" с филтър 100 микрона GGWFMS34 / FHMB34\nКод: 69 Категории: 3/4 ", 3/4", Други филтри, Корпуси, Филтърни кутии 5 " Етикети: комплект филтри за вода, метален филтър, метални филтри, механични филтри, филтри 100, филтри 100 микрона, филтри за вода, филтри за гореща вода, филтри за пясък, филтри за топла вода, филтър за вода, филтър за топла вода\nGGWFMS3/4 – 3/4″ e eфективен филтър за многократно пречистване на пясък, ръжда и други механични замърсявания над 100 микрона. Представлява метален филтърен корпус с кран, манометър и метална филтърна мрежа.\nМеханичният филтър за вода е предназначен както за студена вода така и за топла вода. Може да се самопочиства чрез изпускане на насъбралите се по-едри частици в долната част на филтърна кутия през метален кран. Този филтърен корпус е изработен е изцяло от неръждаем метал, с манометър за отчитане на налягането, присъединителна резба на 3/4″ и кранче за удобно прочистване.\nприсъединяване към водопроводната мрежа: 3/4″\nгабаритни размери на филтърната кутия: дължина – 7 см., височина – 28 см\nразмери на филтриращото тяло: височина – 10.5 см, диаметър -2см.\nИзползва се предимно за защита на скъпи домакински уреди и отопление, при топла вода с температура до 100°C, при циркулационни системи, преди чешми, преди и след бойлери, след водомери на вилни къщи, там където дебитът не надвишава 1.53/h .\nНапишете първия отзив за „Комплект метален корпус 3/4″ с филтър 100 микрона GGWFMS34 / FHMB34“ Отказ


Начало › История на медицината › Странни методи на лечение. Хапчета за отслабване и плацебо\nПрез 20-30-те години на XX век известните жени, които желаят да поддържат съвършена фигура са готови да предприемат отчаяни действия. Сред странните методи на лечение, на които се уповават дамите са и "специалните" таблетки за отслабване. Трябва да се отбележи, че медикаментът действително постига желаните резултати, но уви, това не се дължи на уникалния химичен състав на лекарството. Напротив, таблетките за отслабване съдържат нещо далеч по-прозаично – яйца на чревни паразити. Дамите, грижещи се активно за перфектните си фигури често са принудени да се посветят и на каузата "борба с вредителите", която често пъти не е особено кратка.\nПрез 1944 г., след голяма битка в американска болница постъпват много ранени, а морфинът, справящ се с болката по това време привършва. В стремежа си да намали страданията на пациентите, анестезиологът д-р Хенри Бичър им инжектира физиологичен разтвор, веднага след приема на лекарства, изписани по схема на лекуващите медици. Любопитно е, че почти всички пациенти изпитват облекчение от физиологичния разтвор след инжектирането му. Д-р Бичър посвещава кариерата си на изследвания на този ефект. Лекарят въвежда за пръв път в историята на медицината термина плацебо. Това се случва през 1955 година. В този ред на мисли, в САЩ все още се произвежда лекарство, наречено Obecalp, което се дава на децата, имащи "ужасяващи" здравословни оплаквания. Тези хапчета съдържат предимно... захар, а наблюдателните родители могат да открият реалното приложение на Obecalp, стига да прочетат думата наобратно.\nпреди 15 дни, 10 часа и 2 мин.


МиШ- МаШ с МаРиЯ: Май 2013\nТова,което ви е необходимо като основна съставка за този сладолед са 1- 2 килограма банани. Всичко останало е въпрос на вкус и възможности за импровизация. За този тук, използвах шепа замразени малини, 1 супена лъжица какао и 2 супени лъжици мед. Готови ли сте за действие ? Нарежете бананите на шайбички и замразете във фризер за една нощ. Поставете ги както са замразени в блендер, добавете меда и разбъркайте докато се разбие до консистенцията на заскрежена каша. Разделете сместа на три части. Едната оставете бананова на вкус, във втората добавете какао и блендирайте отново, в третата шепа замразени малини и отново блендирайте. В кутия за сладолед изсепете каковата смес, върху нея банановата и най-накрая малиновата . Замразете отново. Сервирайте със свежа мента.\nПубликувано от Миш- маш с Мария в неделя, май 26, 2013 1 коментар:\n6 броя яйца;\n1/2 чаена чаша масло;\n1/3 чаена чаша пудра захар + 2 супени лъжици;\n2 супени лъжици слънчогледово олио;\n250 грама тъмен шоколад над 60 %;\n1 чаша маскарпоне;\nягоди или други пресни плодове за украса.\nЗагрейте фурната си на 250 градуса. Намажете дъното и стените на форма за печене и ги поръсете с една супена лъжица пудра захар. През това време разтопете на водна баня шоколада. Добавете маслото и олиото, какаото и разбъркайте. Отдръпнете от водната баня. Отделете 4 белтъка от яйцата в подходяща висока купа. Останалите яйца и 1/3 чаена чаша пудра захар разбъркайте на пяна. Върнете се с белтъците, добавете им щипка сол и разбийте на твърда пяна. Сега внимателно смесете яйчената смес заедно с шоколадовата. Разбъркайте бавно докато се поеме шоколада. Добавете разбитите на пяна белтъци. Изсипете във формата за печене и сложете във фурната. Не отваряйте по време на печене. След като печивото се навдигне до ръба на формата, може да отворите и да погледнете дали блата е изпечен. В моята фурна бяха нужни 20-ина минути. Извадете от фурната и поставете на решетка докато изстине. След това поръсете с останалата една лъжица пудра захар. Добрият "паднал "кейк след изваждане се сляга в средата. Разбийте до еднородна смес маскарпонето, заквасената сметана и пудрата захар. Добавете няколко капки лимонов сок, ако ви е на вкус. Нея поставете в средата на кейка и гарнирайте отгоре с ягоди или избраните плодове.\nСъвет: Блата става много по-добър, ако го приготвите от предният ден, а гарнирате на следващият.\nДа ви е сладко !:)\nПубликувано от Миш- маш с Мария в събота, май 18, 2013 5 коментара:\nЕклерите са популярен и обичан десерт от парено тесто. Рецептите за тесто са различни- с прясно мляко и вода или само с вода, но като и да ги приготвите не бихте сгрешили. Защо определих моите еклери като домашни?! Ами защото е така, в домашни условия, бъркани на ръка, без да са шприцовани,а оформени с лъжичка и печени в обикновенна фурна- непретенциозни на вид, но адски вкусни.\n125 мл. вода;\n125 мл. прясно мляко;\n1/2 чаена лъжица сол;\n110 грама масло, със стайна температура;\n140 грама брашно;\n4 яйца със стайна температура;\nза поръска по желание- ситно стрити ядки или семенца от чия.\n1 шушулка ванилия или 2 пакетчета синтетична;\n3 супени лъжици маскарпоне;\nЗа тестото: В тенджера се смесват водата, млякото, захарта, солта и маслото.След като сместа заври, в нея наведнъж се изсипва брашното.Разбърква енергично с дървена лъжица докато започне да се образува топка тесто.\nТестото трябва да се отлепя от стените на тенджерата.Готовото тесто се оставя да се поохлади преди да се добавят яйцата към него, но трябва да бъде все още топло.\nЯйцата се добавят едно по-едно към свареното тесто, като след всяко добавяне тестото се разбърква хубаво докато яйцето се поеме и сместа стане еднородна. Продължава се с добавянето на яйцата докато тестото стане гладко и лъскаво, не е твърдо, нито се разтича.Може да прецените колко точно яйца да поставите, защото това зависи и от големината им.Може да ви са достатъчни само три.\nОт вече готовото тесто с помощта на супена или чаена лъжичка/ в зависимост от големината на еклерите, която искате да постигнете/, поставете върху тава, покрита с предварително намазана с масло хартия. Поръсете ги с със семенцата или ядки. Загрейте фурната на 200 градуса.\nПоставете във фурната и печете при 200 градуса около двайсет, двасет и пет минути. Изключете фурната и оставете още 10-ина минути при лекичко отворена врата. Еклерите трбява да са със приятен златист до карамелен цвят.\nОставете в тавата до пълното им изстиване. През това време се заемете с крема.\nЗа крема: Разбийте жълтъците със захарта, малко от прясното мляко, брашното и ванилията. Добавете към врящото мляко и бъркайте енергично с дървена лъжица, докато се сгъсти крема. Накрая отместете от котлона и добавете лъжичка краве масло. Оставете го да поизстине и добавете маскарпонето бъркайки непрекъснато с дървената лъжица.\nИдва ред на сглобяването. Най-лесният начин е да направите разрез помощта на остър нож и с чаена лъжичка крем ги запълнете. Поръсете с пудра захар и сервирайте.\nПубликувано от Миш- маш с Мария в неделя, май 12, 2013 1 коментар: